PATVIRTINTA

Pasvalio rajono savivaldybės tarybos

2019 m. ................. sprendimu Nr.T1-

**SALOČIŲ ANTANO POŠKOS PAGRINDINĖS MOKYKLOS DIREKTORIAUS**

**2018 METŲ VEIKLOS ATASKAITA**

**(2018 m. sausio 1 d. – 2019 m. sausio 1 d.)**

**1. BENDROS ŽINIOS APIE MOKYKLĄ**

**1.Mokyklos adresas**: Vytauto g. 11, Saločių mstl., Pasvalio r.

Mokyklos telefonai: tel/faks. (8 451) 40 458; 40 589

Elektroninio pašto adresas: salociumokykla@gmail.com; [salocium@pasvalys.lt](mailto:salocium@pasvalys.lt)

Internetinis puslapis – http://salociai.pasvalys.lt

**1.1. Mokyklos struktūra**

Mokykla turi Namišių skyrių, keturis daugiafunkcius centrus: Dagių, Puškonių, Saločių, Žadeikonių.

**1.2**. Direktorė - Laima Jankauskienė, eina šias pareigas nuo 2001 m. vasario 19 d.;

pavaduotoja ugdymui - Inga Jasiukėnienė, eina šias pareigas nuo 2006 m. rugsėjo 1 d.;

pavaduotojas administracijai ir ūkio reikalams – Leonas Banys, eina šias pareigas nuo 2007 m. spalio 1 d.

**1.3.Mokinių ir klasių komplektų skaičius**:

**1.3.1**. **bazinė mokykla**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Data | Ikimokykl. ugd. gr. | | Priešmokykl. ugd. gr. | | 1–4 kl. | | 5–8 kl. | | 9–10 kl. | | Iš viso | |
| Vaikų sk. | Komplektų sk. | Vaikų sk. | Komplektų sk. | Mokinių sk. | Komplektų sk. | Mokinių sk. | Komplektų sk. | Mokinių sk. | Komplektų sk. | Mokinių sk. | Komplektų sk. |
| 2016-09-01 | 27 | 1 | 7 | 1 | 50 | 4 | 87 | 4 | 41 | 2 | 212 | 12 |
| 2017-09-01 | 24 | 1 | 10 | 1 | 45 | 3 | 75 | 4 | 31 | 2 | 185 | 11 |
| 2018-09-01 | 17 | 1 | 15 | 1 | 38 | 3 | 70 | 4 | 25 | 2 | 165 | 11 |
| Pokytis | -7 | 0 | +5 | 0 | -7 | 0 | -5 | 0 | -5 | 0 | -20 | 0 |

**1.3.2.** **Namišių skyrius**

|  |  |  |  |  |  |  |
| --- | --- | --- | --- | --- | --- | --- |
| Data | Priešmokykl. ugd. gr. su ikimokykl. ugdymu | | 1–4 kl. | | Iš viso | |
| Vaikų sk. | Komplektų skaičius | Mokinių skaičius | Komplektų skaičius | Mokinių skaičius | Komplektų skaičius |
| 2016-09-01 | 9 | 1 | 26 | 2 | 35 | 3 |
| 2017-09-01 | 10 | 1 | 27 | 2 | 37 | 3 |
| 2018-09-01 | 11 | 1 | 27 | 2 | 38 | 3 |
| Pokytis | +1 | 0 | 0 | 0 | +1 | 0 |

**1.4.** **Mokinių vežiojimas** (su skyriumi) 2018 m. rugsėjo 1 d.

|  |  |  |  |  |
| --- | --- | --- | --- | --- |
| Metai | Bendras pavežamų mokinių sk. | Iš bendro sk. -  maršrutiniu  transportu | Iš bendro sk. -mokykliniu autobusu | % nuo bendro mokinių skaičiaus |
| 2016 | 137 | 88 | 36 | 62,3 |
| 2017 | 105 | 85 | 20 | 53,0 |
| 2018 | 105 | 83 | 22 | 52,0 |
| Pokytis | 0 | -2 | +2 | -1 |

|  |  |  |  |
| --- | --- | --- | --- |
| Metai | Priešm. gr. +1-4 kl. mokinių skaičius | 5-10 kl. mokinių  skaičius | % nuo bendro mokinių skaičiaus |
| 2016 | 36 | 62 | 47 |
| 2017 | 36 | 60 | 48 |
| 2018 | 35 | 53 | 44 |
| Pokytis | -1 | -7 | - 4 |

**1.5.** **Nemokamas mokinių maitinimas.**

**1.6. Mokytojai.**

|  |  |  |  |  |  |  |
| --- | --- | --- | --- | --- | --- | --- |
|  | Mokytojų skaičius  iš viso | Iš jų atestuota kvalifikacinėms kategorijoms: | | | | Neatestuota (sk./proc.) |
| Mokytojo (sk./proc.) | Vyr. mokytojo  (sk./proc.) | Metodininko  (sk./proc.) | Eksperto  (sk./proc.) |
| 2016-12-31 | 26 | 2/8 | 12/46 | 12/46 | 01 | 0 |
| 2017-12-31 | 25 | 3/12 | 11/44 | 11/44 | 0 | 0 |
| 2018-12-31 | 24 | 2/8 | 11/46 | 12/50 | 0 | 0 |
| Pokytis | -1 | -1 | 0 | +1 | 0 | 0 |

**1.7.** **Darbuotojų etatų sąrašas**

|  |  |  |  |
| --- | --- | --- | --- |
| Laikotarpis/finansavimas | Bendras etatų skaičius | Iš Mokinio  krepšelio | Iš  Savivaldybės biudžeto |
| 2016-01-01 | 22 | 9,75 | 12,25 |
| 2017-01-01 | 24,5 | 9,75 | 14,75 |
| 2018-01-01 | 24,5 | 9,75 | 14,75 |
| 2018 09-01 | 42,38 | 27,63 | 14,75 |
| Pokytis | +17,88 | +17,88 | 0 |

**2. MOKYKLOS VEIKLA IR REZULTATAI**

**2.1.** **2018 m. Mokyklos veiklos programos tikslai, uždaviniai ir jų įgyvendinimas. Ryškiausi pasiekimai, tradicijos.**

Mokyklos veiklos programos tikslai ir uždaviniai:

1. Tikslas. Mokinių mokymosi veiksmingumo gerinimas.

Uždaviniai:

1.1. gerinti pamokos kokybę, diegti mokytis padedantį vertinimą;

1.2. stiprinti socialinių ir emocinių kompetencijų ugdymą.

2.Tikslas. Mokytojo profesionalumo didinimas.

Uždaviniai:

2.1. siekti sąmoningo ir tikslingo mokytojų kompetencijų tobulinimo, skatinant pedagogų lyderystę.

Mokyklos prioritetas: veiksmingas vertinimas, geresni mokinių pasiekimai.

Įgyvendindama veiklos tikslus ir uždavinius, mokykla siekė gerinti ugdymosi pasiekimus, tobulinti kiekvieno vaiko individualios pažangos stebėjimo sistemą, kelti mokytojų profesionalumą, tobulinant ugdymo(si) procesą, moderniųjų technologijų panaudojimą. Mokytojų metodikos grupės daug dėmesio skyrė ugdymo diferencijavimui, pamokos tobulinimo galimybių paieškai, klasės vadybai gerinti, mokinių socialinio emocinio ugdymo įgūdžių stiprinimui.

Aktyviai dalyvavome 2, 4, 6, 8 klasių NMPP diagnostiniuose tyrimuose. Pastebime rezultatų pagerėjimą. Šių tyrimų rezultatai ir toliau lieka priemone, kuri suteikia mokytojams galimybę koreguoti savo metodus, strategijas ir veiklas, siekiant geresnių mokymosi rezultatų. Pradinių klasių, matematikos, gamtos mokslų mokytojai rezultatus aptarė su mokiniais bei jų tėvais, parengė individualius pažangos planus. Metodikos taryba aptarė ir atnaujino ,,Mokinių pažangos ir pasiekimų vertinimo tvarkos aprašą“, parengė ,,Krizių valdymo tvarkos aprašą“. Metodikos grupėse kolegialiai aptartos emocinių socialinių kompetencijų ugdymo galimybės, mokinių pažangos vertinimo būdai.

Mokytojai ir kiti pedagoginiai darbuotojai nuosekliai ir kryptingai gilino dalykines žinias, tobulino profesines bei bendrąsias kompetencijas įvairiuose kvalifikacijos tobulinimo renginiuose: iš viso 1316 val. per metus, vienam asmeniui tenka 43 val. arba 5 d.. Organizuoti 2 mokymai mokyklos komandoms darbo vietoje: ,,Mokyklos ir tėvų bendradarbiavimas – laimingas vaikas“ ir ,,Paauglystės kryžkelės“.

Mokyklos bendruomenė ir toliau didelį dėmesį skiria jaukios ir saugios aplinkos kūrimui, plėtoja edukacines erdves. Įrengtas žaidimų kiemelis ikimokyklinio ugdymo grupės poreikiams, pastatyti 3 spyruokliukai, pavėsinė su suoleliais. Dagių daugiafunkcis centras rajono akcijoje ,,Kuriame jaukią ir saugią aplinką“ pelnė prizinį apdovanojimą.

Vyko daug ir įvairių prasmingų renginių: akcijų, konkursų, sportinių varžybų. Dalyvauta tarptautiniuose ir respublikiniuose konkursuose. Aktyviai įsijungėme į pilietines akcijas: ,,Konstitucija gyvai“, „Atmintis gyva, nes liudija“, ,,Apibėk mokyklą“, ,,Tolerancijos diena“, „Veiksmo savaitė be patyčių 2018“ ir kt.. Nemažai dėmesio skiriame prevencinėms akcijoms: ,, Obuolys vietoj cigaretės“, ,,Mano sveika šeima”, ,,Kas tie žalingi įpročiai?“. Vykdyti tęstiniai projektai: ,,Tradicinės šventės Saločių Antano Poškos pagrindinėje mokykloje“, ,,Augi sveikas ir žvalus II“, ,,Auk ir būk žvalus“.

Puoselėjame Baltijos šalių mokyklų draugystę. Šiais metais Draugystės festivalis vyko Piarnu-Jaagupi mokykloje Estijoje.

Jaunųjų ūkininkų būrelis birželio mėnesį organizavo tradicinį renginį/projektą ,,Susijunkim su gamta“, kuriame dalyvavo ir kitos rajono mokyklos. Organizuotas tradicinis Kalėdinis karnavalas ,,Naktis bibliotekoje“, į kurį įsijungė visa mokyklos bendruomenė.

Bibliotekos siekia tapti patraukliu, aktyviu informacijos, švietimo ir kultūros centru, populiarinti bibliotekos fondus ir veiklą, dalyvaujant ugdymo procese bei padėti įgyvendinti mokyklos ugdymo tikslus. Vykdomas bendradarbiavimas su mokyklos ir miestelio bendruomenėmis, Saločių kultūros ir Saločių bei Puškonių daugiafunkciais centrais, Pasvalio Mariaus Katiliškio viešosios bibliotekos Saločių kaimo biblioteka, skautais organizavo/dalyvavo 72 renginiuose, skirtuose mokiniams ir suaugusiems.

Organizuoti renginiai: popietės „Šimtas knygų vaikams ir Lietuvai“ (3 kl.), garsiniai skaitymai „Mėgstamiausios knygos skaitymai“ (1 kl.), „Latviškos pasakos iš balkono“, „Literatūrinės slėpynės“ (5-8 kl.), edukaciniai užsiėmimai „Mano knygelės“ (1 kl.) ir „Abėcėlė bibliotekoje“ (1 kl.), rytmečiai „Skaitau knygelę“ (1 kl.), kūrybinės dirbtuvės „Trispalvis skirtukas“ ir „Šventiniai atvirukai“, akcijos: „Knygų Kalėdos“, „Lietuva skaito“, „Metų knygos rinkimai“, „Šimtas knygų vaikams ir Lietuvai“, „Knygų ambasadoriai“, susitikimų ciklo „Pasikalbėjimai...“ popietės, edukaciniai užsiėmimai „A. Poška – kūrybiška asmenybė“ (5, 6, 7 kl.), „Profesija – bibliotekininkas“ (7 kl.), lauko kavinėje – skaitykloje „Po ąžuolais“ viktorina apie Latviją, popietės „Šiaurės herojai“ (pradinės kl. ir 5-10 kl.), Pajiešmenių ir Saločių skaitytojų klubų susitikimas „Draugystės tiltai“, „Susipažinkime – biblioteka“ (priešmokykl. gr.) ir „Aš – pirmokas, aš – skaitytojas“ (1 kl.).

Mokyklos įsivertinimo grupė analizavo ir vertino veiklos srities: „Ugdymas ir mokinių patirtys“ (2), temą „Vertinimas ugdant“ (2.4.) rodiklius „Vertinimas ugdymui“ (2.4.1), „Mokinių įsivertinimas“ (2.4.2). Parengtos išvados ir rekomendacijos pristatytos mokyklos bendruomenei

**2.2. Ugdymo rezultatai.**

**2.2.1.** **Pagrindinio ugdymo pasiekimų patikrinimo rezultatai**.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Patikrinimo pavadinimas | Mokinių  skaičius | | | Dalyvavo  Mok. Sk. | | | Išlaikė | | | Neišlaikė | | |
| 2016 | 2017 | 2018 | 2016 | 2017 | 2018 | 2016 | 2017 | 2018 | 2016 | 2017 | 2018 |
| Lietuvių k. | 17 | 14 | 18 | 17 | 14 | 18 | 17 | 14 | 18 | 0 | 0 | 0 |
| Matema  tika | 17 | 14 | 18 | 17 | 14 | 18 | 16 | 14 | 18 | 0 | 0 | 0 |
| Pokytis | 0 | 0 | 0 | 0 | 0 | 0 | 0 | 0 | 0 | 0 | 0 | 0 |

**2.2.2**. **Pagrindinio išsilavinimo įgijimas**.

|  |  |  |  |
| --- | --- | --- | --- |
| Metai | Bendras 10 kl.  mok. sk | Gavo išsilavinimo pažymėjimą | Gavo mokymosi  pasiekimų pažymėjimą |
| 2016 | 17 | 16 | 1 |
| 2017 | 14 | 14 | 0 |
| 2018 | 19 | 18 | 1 |
| Pokytis | +5 | +4 | 0 |

Tolimesnė 10-okų veikla.

|  |  |  |  |  |  |
| --- | --- | --- | --- | --- | --- |
| Metai | Bendras  mok. sk. | Mokosi  11 kl. | Mokosi kitose mokyklose | Dirba | Nesimoko, nedirba |
| 2016 | 17 | 5 | 12 | - | - |
| 2017 | 14 | 3 | 10 | - | 1 |
| 2018 | 19 | 8 | 11 | - | 0 |
| Pokytis | +5 | +5 | +1 | - | 0 |

**2.2.5**. **Kurso kartojimas**. Mokinių, kartojančių kursą, 2016-2018 metais nebuvo.

**2.2.6.** **Mokinių dalyvavimas olimpiadų ir konkursų rajoniniuose, regioniniuose bei šalies etapuose.**

|  |  |  |  |  |
| --- | --- | --- | --- | --- |
| Eil. Nr. | Renginio pavadinimas | Dalyvavusių mokinių skaičius/ laimėtų prizinių vietų skaičius | | |
| Rajoninis etapas | Regioninis etapas | Šalies etapas |
| 1. | 6-8 klasių mokinių anglų kalbos konkursas | 3 mok. /1-II –oji |  |  |
| 2. | Nacionalinis matematikos ir gamtamokslinio raštingumo konkursas | 26 mok. |  | 16 |
| 3 | Konkursas „Kai plunksna prabyla“ | 1 mok./1-III-oji, |  |  |
| 4. | Konkursas ,,Piliakalnių legendos“ |  |  | 3 mok./ 1 nugalėtoja |
| 5. | Konkursas ,,Kengūra“ | 11 mok. |  | 8 mok. |
|  | Geografijos olimpiada ,,Mano gaublys“ | 3 mok./1-II-oji |  |  |
| 6. | Konkursas ,,Kalbų kengūra 2018“ | 12 |  | 1 mok./nugalėtoja |
| 7. | 5-8 klasių mokinių gamtos mokslų olimpiada | 5 mok./I-oji | 3 mok. |  |
| 8. | Jaunųjų kompiuterininkų konkursas | 3 mok. |  | 1 mok./II-oji; 1mok./III-oji |
| 9. | Lietuvos mokyklų žaidynių rajono mokyklų merginų krepšinio 3x3 varžybos | 5 mok./  III -oji | 5 mok./ III-oji |  |
| 10. | Rajono matematikos konkursas ,,Kengūra“ | 3 mok./ 1 mok. III-ioji |  |  |
| 11. | Lietuvos pradinukų olimpiada | 2 mok./1 mok. III-oji |  |  |
| 12. | Rajono deklamavimo konkursas ,,Šalčio pasaka“ | 2/1 mok. III-ioji |  |  |
| 13. | Rajoninės varžybos ,,Sportas-jėga“ | 12 mok./ II-oji |  |  |
| 14. | Respublikinis LOGO konkursas | 1 mok./III –ioji |  | 3 mok. |
| 15. | 4 klasių mokinių matematikos olimpiada | 1 mok./III –ioji |  |  |
| 16. | IT konkursas ,,Bebras“ | 6 mok./1 - II-oji |  |  |
| 17 | Rusų kalbos olimpiada | 3 mok./ 1-III-ioji |  |  |
| 28. | Lietuvos mokyklų žaidynių mokinių kvadrato varžybos (mergaitės) | 12 mok./ I-oji | 12 mok./ II –oji |  |
| 19. | Konkursas ,,Lietuvos kovų už laisvę ir netekčių istorija“ | 6 mok. |  | 1 mok. |
| 20. | Anglų kalbos olimpiada ,,Kings“ | 7 mok. |  | 6 mok. |
| 21. | Matematikos olimpiada ,,Kings“ | 8 mok. |  | 5 mok. |
| 22. | „Veiksmo savaitė BE PATYČIŲ“ | 85 mok. |  |  |
| 23. | Piešinių konkursas ,,Mes policijos bičiuliai“ | 3 mok./I-oji |  |  |

**2.3.** **Specialiųjų poreikių mokinių ugdymas.**

|  |  |  |  |  |  |
| --- | --- | --- | --- | --- | --- |
| Metai | Bendras  mokinių skaičius | Specialiųjų poreikių  mokinių skaičius | Procentas nuo bendro mokinių skaičiaus | Mokosi pagal  individualizuotą programą | Prilyginami dviems  tos klasės mokiniams |
| 2016 | 210 | 57 | 27 | 10 | 10 |
| 2017 | 198 | 52 | 26 | 9 | 9 |
| 2018 | 165 | 51 | 31 | 7 | 7 |
| Pokytis | -33 | -1 | +5 | -2 | -2 |

Specialiųjų poreikių mokiniams pagalbą teikia specialusis pedagogas ir logopedas pamokų metu pagal atskirą tvarkaraštį. Mokiniui, turinčiam nedidelių, vidutinių ir didelių specialiųjų ugdymosi poreikių, specialiąją pagalbą teikia dalyko mokytojas, specialusis pedagogas, mokytojo padėjėjas. Individualizuotas ir pritaikytas programas, atsižvelgdami į pagrindinio ugdymo 5-10 klasių bendrųjų programų pritaikymo rekomendacijas, rengia mokomojo dalyko mokytojai. Programos atitinka mokyklos parengtos ir vaiko gerovės komisijos patvirtintos individualizuotos ir pritaikytos programos struktūrą.

**2.4.** **Neformalusis ugdymas**.

|  |  |  |  |  |  |
| --- | --- | --- | --- | --- | --- |
| Metai | Numatyta ugdymo plane  valandų | Skirta valandų  skaičius/procentas | Būrelių skaičius/procentas | Lankančių mokinių skaičius/procentas | Lankančių kitas neform. ugdymo įstaigas |
| 2016 | 25 | 25 / 100 | 22/88 | 178 / 82 | 9 / 4 |
| 2017 | 23 | 23/100 | 20/87 | 156/79 | 4 /2 |
| 2018 | 23 | 23/100 | 18/78 | 148/82 | 14/8 |
| Pokytis | 0 | 0 | -2/-9 | -8/+3 | +10/+6 |

Neformalusis ugdymas mokykloje organizuojamas atsižvelgiant į mokinių poreikius ir siekiant sudaryti jiems kuo geresnes sąlygas saviraiškai. Daugiausia valandų skirta sportinei, meninei kultūrinei mokinių saviraiškai. Nuo rugsėjo mėn. pradėjo veiklą Dviračių būrelis ir dziudo sporto būrelis.

Nuolatinį dėmesį skiriame pilietiniam ir tautiniam ugdymui: organizuota savivaldos diena, veiksmo savaitė, popietė gimtajai kalbai, viktorina ,,Ką žinai apie Lietuvos kariuomenę“. Tradicine tampa sausio 13 d. akcija ,,Atmintis gyva, nes liudija“, projektas, skirtas Vasario 16-osios minėjimui, Kovo 11-osios minėjimas-viktorina ,,Laisvės garsai“, viktorina-konkursas ,,Ką žinai apie Antaną Pošką?“. Dalyvauta respublikinėje viktorinoje ,,Lietuvos laisvės kovų ir netekčių istorija“, rajoninėje jaunųjų kraštotyrininkų konferencijoje. Vyksta išvažiuojamos edukacinės pamokos Pasvalio krašto, Biržų ,,Sėlos“ muziejuose, Pasvalio Mariaus Katiliškio bibliotekoje. Didelio mokinių susidomėjimo sulaukė bibliotekos rengtos teminės garsinio knygų skaitymo popietės.

Sėkmingai mokykloje vykdomą neformalųjį ugdymą papildo daugiafunkciai centrai. Jie vykdo projektus, organizuoja įvairiausią kitą veiklą, sudaro sąlygas mokinių individualiai saviraiškai.

**2.5**. **Mokinių sveikatos priežiūra mokykloje.**

Vykdoma nuolatinė sveikatos stiprinimo veikla. Organizuoti įvairūs sveikatinimo renginiai atskiroms klasėms bei klasių jungtinėms grupėms. Rengiami individualūs pokalbiai su mokiniais bei jų tėvais, švaros ir sveikatos, pedikuliozės nustatymo patikrinimai, atnaujinama stendo informacinė medžiaga, vyksta pirmosios pagalbos mokymai. Organizuota psichologo Vaido Arvasevičiaus paskaita „Paauglystės grimasos, Z kartos ypatumai“, kurioje dalyvavo ir tėvai, ir mokytojai.

Pravestos sveikatos valandėlės: „Paauglystė“ -7 kl.., „Žalingi įpročiai“ – 8 kl., „Informacinių technologijų žala sveikatai“ – 9-10 kl., ,,Pavasario pavojai“, „Pirma pagalba” , 4-5-6 kl., „Be sveikatos mes niekas“-3 kl., ,,Pažink save“ -5-7 kl., „Sveikas/nesveikas maistas“ 6-8 kl., „Sveiki mano dantukai“ 1-4 kl. ir Namišių sk. ir kt..

Organizuotos fizinio aktyvumo pamokos: „Komandinės estafetės“ - 6-7-8 kl., „Kūno dizainas“ - 10 kl., žygis – „Šiaurietiškasis vaikščiojimas“ - 5-10 kl., „Taisyklinga laikysena“ – 8, 9 kl.

Surengti protmūšiai - konkursai: ,,Žalingų įpročių prevencija“ 5-10 kl., , „Mano sveika šeima“ – tėvai/vaikai“ 1-5 kl., ,,Vanduo-tai gyvybė“ 1-4 kl. ir Namišių sk.,

Dalyvauta pasaulinės dienos be tabako minėjime, vykdytos akcijos „Obuolys vietoj cigaretės“1-10 kl., „Apibėk mokyklą“, 1-4 kl., „Diena be automobilio“, 9 kl., solidarumo akcija –– bėgimas „Gelbėkit vaikus“ – 1-4 kl. ir Namišių sk..

Atlikti tyrimai narkotinių medžiagų paplitimo mokykloje nustatymui, ,,Kiek sveria mokinio kuprinė?“ „Mokinių poilsio ir darbo režimas“, 5-6-7-8 kl.. Jų rezultatai pristatyti mokytojų bei mokyklos tarybose. Vaikų sveikatos problemos pristatytos tėvams klasės tėvų susirinkimų metu.

**2.6. Mokinių lankomumas**.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| I-IV klasės | | | | V-X klasės | | | tenka vienam mokiniui | |
| Metai | Iš viso praleista pamokų | Nepa  teisin  tos | Pateisin  tos | Iš viso praleista | Nepatei  sintos | Pateisintos | I-IV kl.  skaičius/  procentai | V-X kl.  skaičius/  procentai |
| 2016 | 2180 | 11 | 2169 | 11578 | 1950 | 9628 | 28,6/3,5 | 90,4/1,1 |
| 2017 | 2010 | 25 | 1985 | 10965 | 2321 | 8644 | 25,8/3,9 | 90,6/1,1 |
| 2018 | 1895 | 25 | 1870 | 7998 | 1603 | 6395 | 26,0/1,4 | 77,6/1,0 |
| Pokytis | -115 | 0 | -115 | -2967 | -718 | -2249 | +1/-2,5 | -13,0/0,1 |

**2.6.1.** **Prevencinės veiklos organizavimas**.

Prevencinių priemonių taikymui skiriamas nuolatinis dėmesys. Siekiame įvairinti veiklas, ieškome naujesnių formų bei būdų. Vykdytos tradicinės akcijos: ,,Diena be tabako“, ,,Apsispręsk“, ,,Obuolys vietoj cigaretės“. Dalyvavome respublikinėje akcijoje ,,Savaitė be patyčių“. Buvome konkursų ,,Mes policijos bičiuliai“, ,,Kengūra“, ,,LOGO“ dalyviai. Tradiciniu ir mokinių mėgstamu tampa vykdomas projektas ,,Naktis mokykloje“. Mokiniai mokosi bendravimo kultūros ir turiningo laisvalaikio praleidimo.

Mokinių elgesio bei lankomumo problemas spręsti padeda mokyklos vaiko gerovės komisija. Bendradarbiaujama su Saločių bei Namišių seniūnijų socialinėmis darbuotojomis, policijos pareigūnais, lankomasi mokinių namuose, kalbamasi su tėvais. Tėvų susirinkimų metu kviečiami specialistai teikia informaciją tėvams apie žalingus įpročius, jų atpažinimo būdus, nusižengimus ir bausmes, vaikų elgesio sutrikimus bei konfliktų sprendimo būdus. Reguliariai organizuojamos prevencinės klasės valandėlės. Jas dažnai kartu su klasių auklėtojais veda visuomenės sveikatos priežiūros specialistė ar kitų įstaigų specialistai. Prireikus konsultacijoms kviečiami Pasvalio rajono savivaldybės švietimo pagalbos tarnybos darbuotojai, policijos atstovai.

**2.7.** **Dalyvavimas projektuose.**

|  |  |  |  |
| --- | --- | --- | --- |
| Eil. Nr. | Projekto pavadinimas | Laikotarpis | Gauta lėšų ar pan. |
| 1. | Programa ,,Paauglystės kryžkelės“ | 2018 – 2019 m. m. | patobulintos bendravimo ir bendradarbiavimo ugdymo kompetencijos, stiprinama prevencinė veikla 5-8 kl. |
| 2. | Prevencinė programa ,,Obuolio draugai“ | 2016 – 2017 m. m.  2017 - 2018 m. m.  2018 - 2019 m. m. | Įgytos savęs pažinimo kompetencijos, sustiprinti bendravimo ir bendradarbiavimo gebėjimai, 1-4 kl. |
| 3. | Projektas ,,Mokyklų aprūpinimas gamtos ir technologinių mokslų priemonėmis“ | 2016 - 2018 m. | atnaujinamos mokymo priemonės |
| 4. | Tradicinės šventės Saločių Antano Poškos pagrindinėje mokykloje | 2016 – 2017 m. m.  2017 – 2018 m. m.  2018 – 2019 m. m. | 400 - 600 eurų |
| 5. | Auk ir būk žvalus (I, II,III) | 2016 - 2017 m. m.  2017 – 2018 m.m.  2018 – 2019 m.m. | 900 - 935 eurų |
| 6. | Augu sveikas ir žvalus (I, II,III) | 2016 – 2017 m. m.  2017 – 2018 m.m. | 473 - 515 eurų |
| 7. | Family Suppor Lithuania-Norway  nuo 2014 m. | 2014-10-01 –  2019-06-30 | po 7980 eurų per metus |

**2.8**. **Bendradarbiavimas su vietos bendruomene, kitomis įstaigomis bei institucijomis.**

Mokyklos mokiniai ir mokytojai noriai dalyvauja miestelio bendruomenės bei seniūnijų renginiuose: aplinkos tvarkymo akcijoje ,,Darom 2018“, įvairiose popietėse, minėjimuose, skirtuose Lietuvos šimtmečiui, šventėje ,,Antaninės ant Mūšos“, konkursuose, piešinių bei darbelių parodose, sportinėse varžybose. Kartu su miestelio bendruomene tvarkėme mokyklos teritoriją ir sodinom ąžuolų parką. Nemažai miestelio gyventojų įsijungia į mokyklos kalėdinį karnavalą. Miestelio ambulatorijos gydytojos bei slaugytojos mokykloje vykdo švietėjišką veiklą. Mokykla nuolat bendradarbiauja su rajono įstaigomis bei institucijomis: Pasvalio Krašto bei Biržų ,,Sėlos“ muziejais, Vaiko teisių apsaugos darbuotojais, Policijos atstovais. Pasirašytos bendradarbiavimo sutartys su Pasvalio Mariaus Katiliškio viešąja biblioteka, Pasvalio rajono policijos komisariatu, Panevėžio apskrities aukštosiomis bei aukštesniosiomis mokyklomis, kolegijomis. Jų atstovai dažni svečiai mokykloje, studentai atlieka pedagoginę praktiką.

**2.9.** **Vadovo indėlis tobulinant mokyklos veiklą**.

Savo kasdiene veikla siekiu užtikrinti saugias sąlygas mokytis ir dirbti, kartu su mokyklos bendruomene kurti palankią tam aplinką, iškeltų tikslų bei uždavinių įgyvendinimui. Siekiu, kad, kad ugdymas vyktų planingai, kokybiškai ir tenkintų mokinių bei jų tėvų poreikius. Pavyko suplanuoti ir tikslingai panaudoti mokinio krepšelio lėšas, sustiprinant mokyklos materialinę bazę pagal šiuolaikinius švietimo reikalavimus. Didelį dėmesį skiriu savo ir mokytojų kvalifikacijos tobulinimui, naujų idėjų paieškoms, pokyčių vadybai.

Pakankamai atsakinga administracijos komanda kryptingai organizuoja mokyklos veiklą. Kuriame palankią ugdymui aplinką bei puoselėjame ir plėtojame edukacines erdves, siekiame, kad darbo ir ugdymo(si) sąlygos atitiktų šiuolaikinius švietimo reikalavimus. Telkiamas profesionalus mokytojų bei kitų pedagoginių darbuotojų kolektyvas, gebantis teikti mokiniui kokybišką pagalbą, gerinti ugdymo rezultatus, keistis gerąja patirtimi. Pavyko rasti dviračių sporto trenerę. Stebiu darbo bei mokyklos tarybos veiklą, siekiu jos vaidmens stiprinimo efektyvesniam darbui. Nuoseklus mokyklos kultūros puoselėjimas bei jos įvaizdžio formavimas sudaro sąlygas tinkamai įgyvendinti švietimo ir mokyklos tikslus bei uždavinius.

**3. MOKYKLOS APRŪPINIMAS**

**3.1**. **Mokyklos biudžetas.**

|  |  |  |  |  |
| --- | --- | --- | --- | --- |
|  | 2016 m. | 2017 m. | 2018 m. | Pokytis  tūkst.  eurų/eurų |
| Mokymo lėšos tūkst. eurų | 362, 2 | 401,3 | 367,5 | -4,7 |
| Mokinio krepšelio lėšų dydis 1 mokiniui tūkst. eurais | 1,014 | 1,045 | 1,089 | +0,034 |
| Lėšos mokytojų atlyginimams tūkst. eurų su SODRA | 354,2 | 368,0 | 334,2 | -33,8 |
| Lėšos vadovėliams ir mokymo priemonėms tūkst. eurų | 2,5 | 5,0 | 5,2 | +0,2 |
| Lėšos mokytojų kvalifikacijai tūkst. eurų | 2,0 | 2,0 | 2,5 | +0,5 |
| Ūkio lėšos tūkst. eurų | 126,6 | 151,8 | 162,8 | +11 |
| 2 % lėšos eurais | 268 | 75 | 119,49 | +44 |
| Skolos | 0 | 0 | 0 | 0 |

**3.2.** **Aprūpinimas mokymo priemonėmis, vadovėliais, mokykliniais baldais ir t.t.**

Aprūpinimas mokymo priemonėmis ir vadovėliais vyksta planingai, vadovaujantis Švietimo ministerijos nurodymais bei atsižvelgiant į mokytojų pageidavimus ir mokinių poreikius. Lėšų skiriama pagal poreikius, tad visų klasių mokiniai ir visų mokomųjų dalykų mokytojai turi reikiamas mokymo priemones ir vadovėlius. Mokytojų darbo vietos kompiuterizuotos, kiekvienoje klasėje yra interneto prieiga ir projektorius. Aktų salė aprūpinta projektoriumi, ekranu, interneto prieiga ir pritaikyta bendruomenės poreikiams - mokymams bei susirinkimams organizuoti. Pagerinta technologijų mokymo bazė, įsigytos frezavimo staklės 3D technologijų mokymui. Atnaujinta informatikos ir biologijos kabinetų grindų danga bei kompiuterinė įranga, nupirkti 2 nešiojamieji kompiuteriai, įsigyti 3 interaktyvieji ekranai ir 3 kompiuteriai. Bibliotekos fondas papildytas reikalinga grožine ir metodine literatūra bei vadovėliais. Metodinių priemonių sukaupta pakankamai įvairiems mokomiesiems dalykams mokyti.

Tvarkomas mokyklos vidaus kiemelis. Jis aptvertas metaline tvora ir pritaikomas ikimokyklinio ugdymo grupės poreikiams: pastatyta smėlio dėžė, stendas piešimui, įrengtas sveikatingumo takas, kuriama žaidimų zona.

**4. PROBLEMOS, SĄLYGOTOS VIDAUS IR IŠORĖS VEIKSNIŲ, JŲ SPRENDIMO BŪDAI. LĖŠŲ POREIKIS**

Didžiausia problema nuo 2016 m. metų yra sportinės aplinkos sąlygų pagerinimas. Reikalingas kapitalinis sporto salės remontas su grindų dangos atnaujinimu. Būtina renovuoti sporto aikštyną, įrengiant krepšinio aikštelę, atnaujinant sporto įrenginius. Reikia atnaujinti (ar pakeisti nauja danga) medines II-ojo aukšto bei istorijos kabineto grindis. Mokykla neturi galimybių šių darbų atlikti be papildomų lėšų.

Mokyklos direktorė \_\_\_\_\_\_\_\_\_\_\_\_ Laima Jankauskienė

(parašas)